**Základná škola s materskou školou Samuela Timona, Trenčianska Turná 30**

**Vážení rodičia!**

**Dnes otváram ihriská a areál školy len pre Vaše deti – žiakov ZŠ s MŠ Samuela Timona.**

**Pravidlá správania v areáli školy**

* V areáli školy a na ihriskách sa nebicyklujem, nekolobežkujem, lebo z každého rohu školy môže vybehnúť spolužiak.
* Dodržiavam poriadok a čistotu, veď aj rodičia nás to od malička učia.
* Neprenášam záhradný nábytok, lebo viem, že má svoje miesto a slúži žiakom našej školy na vyučovaní i mimoškolskej činnosti.
* Ihriská využívam na futbal, volejbal, basketbal, vybíjanú, hokej, florbal.
* Areál školy využívam na rozhovory so spolužiakmi a kamarátmi, stolové hry sú dobré na relax. Môžem si z domu priniesť karty aj iné hry.
* Máme tu aj knižné búdky, môžem si požičať knihu a čítať.
* **Budem rešpektovať, že žiaci v ŠKD majú prednosť na športovanie v areáli školy do 16.30**. Ak v areáli školy žiaci zo ŠKD nebudú, môžem športovať skôr.
* Ak mi spadne lopta na strechu telocvične, alebo do ríny, oznámim to riaditeľke školy, ktorá zabezpečí, aby sa mi vrátila. V žiadnom prípade neleziem na strechu, mohol by som spadnúť a viac už nešportovať.
* Vážim si možnosť športovať v peknom areáli školy o ktorý sa denne starajú zamestnanci školy.
* Ak nechtiac pri hre poškodím majetok školy, postavím sa k nehode zodpovedne a oznámim to riaditeľke školy, aby bolo možné škodu odstrániť. Viem, že v spolupráci s mojimi  rodičmi zabezpečí nápravu.

**Milí žiaci, prajem Vám pohodové športovanie v peknom prostredí areálu školy.**

**Nedovoľme, aby nezodpovední ľudia ničili majetok školy, ktorý slúži nám všetkým.**

PaedDr. Beáta Sabová

riaditeľka školy